**November på Pluto**

Der var oktober også over, og vi kan snart begynne nedtellingen til jul! Måneden som var føyk av gårde, men vi fikk hatt noen fine samlinger om Bukkene Bruse. Vi nærmer oss full barnegruppe på avdelingen nå, og det er kjekt å se at barna er godt inne i rutinene nå. Vi har brukt litt tid på å venne barna til samlingsstund, men nå er dette dagens høydepunkt! Ellers har vi hatt mange flotte turer i området, tur «til grisene» på den økologiske gården er mandagens høydepunkt! Vi har også delt gruppen litt opp for å tilpasse alles behov. Mens de eldste gjerne vil være ute i timevis hver dag, er det ikke alle som er like fornøyd med regn og vind! Så da deler vi oss i smågrupper og tar noen inn etter en liten luftetur.

Vi drar med oss eventyr og Bukkene Bruse inn i november måned også. Studentene Kristina og Annelin som er hos oss nå skal ha noen lesestunder for barna, og har et ekstra fokus på området «språk, tekst og matematikk». Det passer fint inn i eventyrene, som både er fulle av nye begreper og tallord!

Fordi vi har hatt så mange nye barn på avdelingen denne høsten, har vi hatt hovedfokus på å være mest mulig voksne på avdelingen. Det har derfor ikke blitt satt opp tid til foreldresamtaler denne høsten, rett og slett fordi vi synes det har vært vanskelig å gå fra avdelingen i tilvenningen. I tillegg er vi midt i omlegging av et omfattende datasystem med tanke på barnemappene, og alt er ikke helt oppe og går i systemet enda. Det vil bli satt opp tider for foreldresamtaler rett over nyttår. Dersom det allikevel er noen som har lyst på en foreldresamtale nå før jul, må dere bare ta kontakt med Julie. Vi skal alltid klare å finne en tid 😊

Siden julekakene allerede har vært lenge i salg i butikkene og enkelte av barna har begynt å snakke om julenissen, kan det godt være vi tjuvstarter litt på julen på Pluto også. Men vi skal vente til et godt stykke ut i november i det minste! Men vi vet at desember er en veldig kort måned, og det er alltid så dumt når barna endelig lærer seg julesangene og julen er over. Dermed kommer vi etter hvert til å snike julen bittelitt inn, og så kjører vi på for fullt i desember!

Det vil etter hvert komme ut lapper om juleferie også. Barnehagen har åpent fra 07:30 – 12:00 på nyttårsaften, og stengt 1. og 2. juledag samt 1. nyttårsdag. Det er også planleggingsdag **torsdag 2. januar 2020.**

Vi minner om at **14. og 15. november er planleggingsdager**, og barnehagen er stengt disse dagene.

FAU (foreldrerådets arbeidsutvalg) trenger to representanter fra Pluto, en hovedrepresentant og en vara. Dersom noen har lyst til å sitte i FAU, er det bare å melde seg!

I november har vi et bursdagsbarn på Pluto. Hipp hurra for Alma som blir to år 25. november! Vi feirer henne med Smoothie og bursdagssamling på dagen!

Hilsen fra Marianne, Barbro og Julie

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Man** |  | **Tir** |  | **Ons** |  | **Tor** |  | **Fre** |  |
|  | 28Turdag |  | 29MøtedagUtelek med Neptun |  | 30Grupper/tur |  | 31Grupper/bakedag |  | 1Lek og aktiviteter ute |  |
|  |  |  |  |  |  |  |  |  |  |  |
|  | 4Turdag |  | 5MøtedagUtelek med Neptun |  | 6Grupper/tur |  | 7Grupper/bakedagForeldremøte 19:00–20:30 |  | 8Lek og aktiviteter ute |  |
|  |  |  |  |  |  |  |  |  |  |  |
|  | 11Turdag |  | 12MøtedagUtelek med Neptun |  | 13Grupper/tur |  | 14**Planlegg-ingsdag** |  | 15**Planlegg-ingsdag** |  |
|  |  |  |  |  |  |  |  |  |  |  |
|  | 18Turdag |  | 19MøtedagUtelek med Neptun |  | 20Grupper/tur |  | 21Grupper/Bakedag |  | 22Lek og aktiviteter ute |  |
|  | 25Turdag**Alma 2 år** |  | 26MøtedagUtelek med Neptun |  | 27Grupper/tur |  | 28Grupper/Bakedag |  | 29Lek og aktiviteter ute |  |
|  |  |  |  |  |  |  |  |  |  |  |